
פרוטוקול מס' 357
מישיבת ועדת העבודה, הרווחה והבריאות

נכחו:
חברי הוועדה:	היו"ר דוד טל




מוזמנים:	גילת עמית רזין, ארגון אלמנות ויתומי צה"ל
רוני פנחס, הפרקליטות הצבאית





יועצת משפטית: ג'ודי וסרמן

מנהלת הוועדה:	שירלי אברמי

נרשם על-ידי:	חבר המתרגמים בע"מ

הצעת חוק שירות הקבע בצה"ל (גמלאות) (תיקון – מענק לבן זוג שנישא)
הצעתו של חבר הכנסת אליעזר כהן
הכנה לקריאה שנייה ושלישית


הצעת חוק שירות הקבע בצה"ל (גמלאות) (תיקון – מענק לבן זוג שנישא)
הצעתו של חבר הכנסת אליעזר כהן
הכנה לקריאה שנייה ושלישית


היו"ר דוד טל:			אני מתכבד לפתוח את ישיבת העבודה, הרווחה 
 				והבריאות בנושא הצעת חוק שירות הקבע בצה"ל (גמלאות) (תיקון – מענק לבן זוג שנישא).

ג'ודי וסרמן:			מדובר בתיקון לסעיף 27 לחוק שירות הקבע בצבא 
 				הגנה לישראל. הסעיף היום קובע שאלמנה שזכאית לגמלאות לפי החוק, אם נישואיה השניים פקעו בתוך עשר שנים, היא חוזרת לקבל מצה"ל את גמלת השאירים לה היא הייתה זכאית.

התיקון המוצע הוא להאריך את התקופה מעשר שנים לעשרים שנה על-ידי כך לאפשר לאלמנות שנישואיהם השניים פקעו תוך עשרים שנה לחזור ולקבל מצה"ל את גמלת השאירים.

סעיף 2 מתייחס לתחילתו של החוק ומוצע שזה יחול ב1- בחודש לאחר פרסומו לגבי הגמלאות שמשולמות ממועד זה ואילך.

היו"ר דוד טל:			אנחנו מצביעים. אני מצביע בעד.
				הצעת חוק שירות הקבע בצה"ל (גמלאות) (תיקון – מענק לבן זוג שנישא) – אושר פה אחד בוועדת העבודה והרווחה.

אנחנו נבקש מיושב-ראש ועדת הכנסת שהנושא יועלה היום ושהוא ידאג שנקבל פטור מחובת הנחה.

ג'ודי וסרמן:			אנחנו מניחים את זה היום במליאה. אם אין פטור 
 				מחובת הנחה, זה יעלה מחר.

היו"ר דוד טל:			אנחנו רוצים שהלילה זה יעלה למליאה.
				אני מודה לכם.




הישיבה ננעלה בשעה 09:15






